Publication: Magyar Közlöny
Issue: MK-2009-162 (Year: 2009, Number: 162)
Era: 2004-2010
Section: Az Országgyûlés 92/2009. (XI. 18.) OGY határozata
Paragraph Index: 609

Az Országgyûlés 92/2009. (XI. 18.) OGY határozata a szomszédos országokhoz fûzõdõ közlekedési kapcsolataink erõsítésérõl* A Kárpát-medencei Magyar Képviselõk Fóruma (a továbbiakban: KMKF) Állandó Bizottságának 2008. június 18-i ülésén a magyarországi parlamenti frakciók, valamint a határon túli magyar közösségek legitim politikai képviselõi konszenzussal megalkották „A határon átnyúló közlekedési infrastruktúra- és tömegközlekedés-fejlesztés aktuális kérdéseirõl” címû elõterjesztést (a továbbiakban: a KMKF határ menti közlekedési koncepciója). A Miniszterelnöki Hivatal – 2005-ben született elõtanulmányok alapján – 2007-ben készíttette el a „Varratmentes Európa” Program elnevezésû koncepciót, melyben olyan infrastrukturális fejlesztések kerültek kidolgozásra és szakmai megalapozásra, amelyek megvalósítása révén hidakkal, közutakkal, határátkelõkkel újra összeköthetõk a határ két oldalán élõ közösségek. A program keretében 2008-ban elkészült a szomszédos országokkal közös határszakaszon a közúti átjárók, 2009-ben pedig a vasúti határátmenetek revitalizálásának, fejlesztésének és megnyitásuk lehetõségeinek feltárása és prioritási rendbe állítása. Az Országgyûlés – figyelemmel a Kormány által a határ menti fizikai összeköttetések revitalizálásáról és fejlesztésérõl kidolgozott „Varratmentes Európa” programban, valamint a KMKF határ menti közlekedési koncepciójában foglaltakra – Magyarország és a szomszédos országok közlekedési kapcsolatainak erõsítése érdekében a következõ határozatot hozza:

Source: https://magyarkozlony.hu/hivatalos-lapok/6f269acf101c490acbd0faddc7b29e32a09d8479/dokumentumok/49ea5cd7dc26cf8ce35dd59611e2f7fcf57ff432/letoltes